CELEX: 
Language: ro
Date: 2021-09-21 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2019/2122 în ceea ce privește anumite categorii de produse care prezintă un risc mic, produse care fac parte din bagajele personale ale pasagerilor și animale de companie exceptate de la efectuarea controalelor oficiale la posturile de inspecție la frontieră, precum și de modificare a Regulamentului delegat respectiv și a Regulamentului delegat (UE) 2019/2074 în ceea ce privește trimiterile la anumite acte legislative abrogate

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) 2017/625 al Parlamentului European și al Consiliului
                  1
                privind controalele oficiale (RCO) stabilește cadrul pentru controalele oficiale și alte activități oficiale cu scopul de a verifica aplicarea corectă a legislației Uniunii privind lanțul agroalimentar. Sunt incluse controalele oficiale vizând animalele și produsele care intră în Uniune din țări terțe.
            
            
               Regulamentul delegat (UE) 2019/2122 al Comisiei
                  2
                prevede, printre altele, că anumite categorii de animale și de produse sunt exceptate de la efectuarea controalelor oficiale la posturile de inspecție la frontieră și a controalelor specifice vizând bagajele pasagerilor. Regulamentul delegat respectiv exceptează probele pentru cercetare și diagnostic de la efectuarea controalelor oficiale la posturile de inspecție la frontieră, sub rezerva îndeplinirii anumitor condiții. Regulamentul delegat stabilește, în plus, afișele pe care autoritatea competentă trebuie să le plaseze în locuri ușor vizibile pentru pasagerii care sosesc din țări terțe și prevede informații standardizate care pot fi puse la dispoziția acestor pasageri în legătură cu normele aplicabile ale Uniunii.
            
            
               Scopul prezentului regulament delegat este de a introduce o categorie suplimentară de probe de produse de origine animală și de anumite produse compuse care sunt exceptate de la efectuarea controalelor oficiale la posturile de inspecție la frontieră, sub rezerva îndeplinirii anumitor condiții, precum și de a stabili norme specifice pentru controalele vizând astfel de probe.
            
            
               Prezentul regulament delegat adaptează afișele pentru pasagerii care sosesc din țări terțe pentru a include o trimitere la Regatul Unit (Irlanda de Nord); în plus, el corectează o trimitere la animalele de companie exceptate de la efectuarea controalelor oficiale la posturile de inspecție la frontieră pentru a alinia trimiterea la listele relevante cu țări terțe din care animalele de companie pot fi introduse într-un stat membru.
            
            
               Suplimentar, prezentul regulament delegat corectează anumite trimiteri la acte juridice abrogate menționate în Regulamentul delegat (UE) 2019/2122 și în Regulamentul delegat (UE) 2019/2074 al Comisiei
                  3
               .
            
            
               2.CONSULTĂRI ÎNAINTEA ADOPTĂRII ACTULUI
            
            
               Grupul de experți al Comisiei pentru „controale oficiale” (E00911) a fost consultat de mai multe ori și au avut loc mai multe reuniuni cu părțile interesate relevante.
            
            
               Nu a fost efectuată nicio evaluare a impactului, deoarece, din cauza modificărilor limitate și a clarificărilor pe care le introduce, se consideră că prezentul regulament nu va avea un impact semnificativ.
            
            
               3.ELEMENTELE JURIDICE ALE ACTULUI DELEGAT
            
            
               Temeiul juridic al prezentului regulament delegat este articolul 48 literele (b), (c), (d), (e), (f) și (h), articolul 53 alineatul (1) litera (d) punctul (ii) și articolul 77 alineatul (1) literele (h) și (k) din Regulamentul (UE) 2017/625, care prevăd obligația Comisiei de a acționa.
            
            
               În interesul securității juridice, este adecvat să se stabilească într-un singur act norme privind exceptările de la efectuarea controalelor la posturile de inspecție la frontieră, norme privind sarcinile specifice de control efectuate de autoritățile vamale și de alte autorități publice și norme pentru efectuarea controalelor oficiale specifice vizând produsele exceptate de la efectuarea controalelor oficiale la postul de inspecție de la frontieră prin care ele intră prima oară în Uniune.
            
            
               REGULAMENTUL DELEGAT (UE) …/… AL COMISIEI
            
            
               din 21.9.2021
            
            
               de modificare a Regulamentului delegat (UE) 2019/2122 în ceea ce privește anumite categorii de produse care prezintă un risc mic, produse care fac parte din bagajele personale ale pasagerilor și animale de companie exceptate de la efectuarea controalelor oficiale la posturile de inspecție la frontieră, precum și de modificare a Regulamentului delegat respectiv și a Regulamentului delegat (UE) 2019/2074 în ceea ce privește trimiterile la anumite acte legislative abrogate
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
         
         
            
               având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale)
                  4
               , în special articolul 48 literele (b), (c), (d), (e), (f) și (h), articolul 53 alineatul (1) litera (d) punctul (ii) și articolul 77 alineatul (1) literele (h) și (k), 
            
            
               întrucât:
            
            
               (1)Regulamentul (UE) 2017/625 stabilește norme privind efectuarea controalelor oficiale de către autoritățile competente ale statelor membre vizând animalele și produsele care intră în Uniune în vederea verificării conformității cu legislația Uniunii privind lanțul agroalimentar.
            
            
               (2)Regulamentul delegat (UE) 2019/2122 al Comisiei
                  5
                stabilește norme privind momentul și condițiile în care anumite categorii de animale și produse sunt exceptate de la efectuarea controalelor oficiale la posturile de inspecție la frontieră, precum și momentul și condițiile în care autoritățile vamale sau alte autorități publice pot executa sarcini specifice de control vizând bagajele personale ale pasagerilor, în măsura în care respectivele sarcini nu intră deja în responsabilitatea autorităților respective.
            
            
               (3)Probele de produse de origine animală și de produse compuse pentru analiza produselor și testarea calității acestora, inclusiv analiza organoleptică, care sunt utilizate pentru teste și analize efectuate de către un operator din statul membru de destinație, determină un risc mic pentru sănătatea publică, deoarece nu intră în lanțul alimentar. Prin urmare, este necesar ca autoritatea competentă a statului membru de destinație să fie abilitată să emită o autorizație pentru a excepta probele respective de la efectuarea controalelor oficiale la posturile de inspecție la frontieră. 
            
            
               (4)Pentru a preveni riscurile pentru sănătatea animală, este necesar ca autoritatea competentă din statul membru de destinație să emită autorizația pentru probe de produse de origine animală și de produse compuse în conformitate cu cerințele în materie de sănătate animală stabilite în normele prevăzute în Regulamentul (UE) 2016/429 al Parlamentului European și al Consiliului
                  6
                sau în temeiul acestuia sau de către statele membre. Este necesar ca autoritatea competentă din statul membru de destinație să specifice în autorizație condițiile de sănătate publică pentru intrarea în Uniune și pentru utilizarea probelor. 
            
            
               (5)Pentru a preveni introducerea pe piață a probelor de produse de origine animală și de produse compuse pentru analiza produselor și testarea calității acestora, este necesar ca autoritatea competentă să specifice în autorizație obligațiile operatorilor de a ține evidențe privind utilizarea probelor pentru analiza produselor și testarea calității acestora și de a elimina probele după utilizare în conformitate cu Regulamentul (CE) nr. 1069/2009 al Parlamentului European și al Consiliului
                  7
               .
            
            
               (6)Pentru a evita orice utilizare abuzivă a acestei exceptări, este necesar ca autoritatea competentă care autorizează introducerea de probe pentru cercetare sau diagnostic și de probe de produse de origine animală și de produse compuse pentru analiza produselor și testarea calității acestora să specifice în autorizația emisă operatorilor cantitatea maximă de probe.
            
            
               (7)Este necesar să fie clarificată cantitatea de anumite produse care fac parte din bagajele personale ale pasagerilor, care sunt destinate consumului sau utilizării personale și care sunt exceptate de la efectuarea controalelor oficiale la posturile de inspecție la frontieră.
            
            
               (8)Pentru a se asigura coerența cu listele relevante de țări terțe din Regulamentul (UE) nr. 576/2013 al Parlamentului European și al Consiliului
                  8
                din care animalele de companie pot fi introduse într-un stat membru, este necesar să fie corectată exceptarea vizând animalele de companie care intră în Uniune din țări terțe și care nu sunt menționate în partea 1 din anexa II la Regulamentul de punere în aplicare (UE) nr. 577/2013 al Comisiei
                  9
               .
            
            
               (9)În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Acordul de retragere), în special cu articolul 5 alineatul (4) din Protocolul privind Irlanda/Irlanda de Nord, coroborat cu anexa 2 la protocolul respectiv, Regulamentul (UE) 2017/625, precum și actele Comisiei bazate pe acesta, se aplică în Regatul Unit în ceea ce privește Irlanda de Nord. Prin urmare, este necesar ca afișele din anexa II la Regulamentul delegat (UE) 2019/2122 și prospectul din anexa sa III privind introducerea produselor care fac parte din bagajul personal al pasagerilor să fie modificate pentru a include trimiteri la Regatul Unit în ceea ce privește Irlanda de Nord. 
            
            
               (10)Decizia 2007/275/CE a Comisiei
                  10
                este abrogată prin Regulamentul de punere în aplicare (UE) 2021/632 al Comisiei
                  11
               . Din motive de securitate juridică, este necesar ca trimiterile la Decizia 2007/275/CE a Comisiei din anexa III la Regulamentul delegat (UE) 2019/2122 să fie înlocuite cu trimiteri la Regulamentul delegat (UE) 2021/630 al Comisiei
                  12
               .
            
            
               (11)Prin urmare, Regulamentul delegat (UE) 2019/2122 ar trebui modificat în consecință.
            
            
               (12)Regulamentul de punere în aplicare (UE) nr. 2019/2007 al Comisiei 
                  13
                este abrogat prin Regulamentul de punere în aplicare (UE) 2021/632. Din motive de securitate juridică, este necesar ca trimiterile la Regulamentul de punere în aplicare (UE) 2019/2007 și la Decizia 2007/275/CE din Regulamentul delegat (UE) 2019/2074 al Comisiei
                  14
                să fie înlocuite cu trimiteri la Regulamentul de punere în aplicare (UE) 2021/632 al Comisiei.
            
            
               (13)Este necesar ca Regulamentul delegat (UE) 2019/2074 să fie modificat în consecință.
            
            
               (14)Este necesar ca în Regulamentul delegat (UE) 2019/2074, trimiterile la aceleași acte juridice abrogate ca cele din Regulamentul delegat (UE) 2019/2122 să fie corectate. Normele din regulamentele delegate respective sunt legate din punctul de vedere al conținutului și sunt destinate să fie aplicate în tandem. În interesul simplității și al transparenței, precum și pentru facilitarea aplicării normelor și evitarea multiplicării lor, este necesar ca acestea să fie prevăzute într-un singur act, în loc de în mai multe acte separate cu numeroase referințe încrucișate și risc de duplicare. În concluzie, este necesar ca modificarea Regulamentului delegat (UE) 2019/2074 să fie inclusă în prezentul regulament împreună cu modificarea Regulamentului delegat (UE) 2019/2122,
            
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul delegat (UE) 2019/2122 se modifică după cum urmează: 
            
            
               1.La articolul 3 alineatul (1), litera (b) se înlocuiește cu următorul text:
            
         
         
            
               „(b) intrarea lor în Uniune este autorizată în prealabil, în scopul respectiv, de către autoritatea competentă a statului membru* de destinație;
            
            
               -----
            
            
               * În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentului regulament, trimiterile la statele membre includ Regatul Unit în ceea ce privește Irlanda de Nord.”;
            
            
               2.Articolul 4 se modifică după cum urmează:
            
            
               (a)titlul se înlocuiește cu următorul text:
            
            
               „Articolul 4
            
            
               Probe pentru cercetare și diagnostic, precum și probe de produse de origine animală și de produse compuse pentru analiza produselor și testarea calității acestora, inclusiv analiza organoleptică”;
            
            
               (b)se introduc următoarele alineate (3), (4) și (5):
            
            
               „3.„Autoritatea competentă din statul membru de destinație poate excepta probele de produse de origine animală și de produse compuse pentru analiza produselor și testarea calității acestora, inclusiv analiza organoleptică, de la efectuarea controalelor oficiale la posturile de inspecție la frontieră dacă:
            
            
               (a)autoritatea competentă a emis operatorului responsabil cu analiza sau testarea probelor, înainte de intrarea acestora în Uniune, o autorizație pentru introducerea lor în Uniune în conformitate cu alineatul (4), iar autorizația respectivă este înregistrată într-un document oficial emis de autoritatea respectivă; 
            
            
               (b)probele sunt însoțite de documentul oficial menționat la litera (a) sau de o copie a acestuia, de certificatul sau de declarația menționate la alineatul (4) litera (b) sau, după caz, de orice document necesar în temeiul normelor naționale menționate la alineatul (4) litera (c), până când probele ajung la operatorul responsabil cu analizarea sau testarea probelor.
            
            
               În cazul în care probele menționate la primul paragraf intră în Uniune printr-un alt stat membru decât statul membru de destinație, operatorul prezintă aceste probe la un post de inspecție la frontieră.
            
            
               4.Autoritatea competentă din statul membru de destinație specifică în autorizația de introducere în Uniune a probelor de produse de origine animală și de produse compuse pentru analiza produselor și testarea calității acestora, inclusiv analiza organoleptică, următoarele:
            
            
               (a)probele provin din țări terțe sau regiuni ale țărilor terțe menționate în Regulamentul de punere în aplicare (UE) 2021/404 al Comisiei*;
            
            
               (b) probele sunt însoțite de certificatul relevant sau de declarația relevantă întocmită în conformitate cu modelele stabilite în Regulamentul de punere în aplicare (UE) 2020/2235 al Comisiei**; 
            
            
               (c) faptul că, în funcție de produs, probele respectă următoarele:
            
            
               (i)cerințele relevante prevăzute în Regulamentul delegat (UE) 2020/692 al Comisiei***; sau 
            
            
               (ii)normele naționale în conformitate cu articolul 230 alineatul (2), articolul 234 alineatul (3) și articolul 238 alineatul (4) din Regulamentul (UE) 2016/429, după caz; 
            
            
               (d)cerințele de sănătate publică pentru:
            
            
               –intrarea în statul membru de destinație, care pot include cerințe privind etichetarea și ambalarea probelor; și 
            
         
         
            
               –analizarea sau testarea probelor de către operator; 
            
            
               (e)operatorul responsabil cu analizarea sau testarea probelor, inclusiv o trimitere la adresa sediului operatorului căruia îi sunt destinate probele;
            
            
               (f)autoritatea competentă responsabilă cu efectuarea controalelor oficiale la sediul operatorului căruia îi sunt destinate probele și
            
            
               (g)obligațiile operatorului responsabil cu analizarea sau testarea de a nu amesteca probele cu alimente destinate introducerii pe piață, de a păstra evidențe privind utilizarea probelor și de a elimina probele după analizarea produselor sau testarea calității acestora în conformitate cu Regulamentul (CE) nr. 1069/2009 al Parlamentului European și al Consiliului****.
            
            
               5.Autoritatea competentă a statului membru de destinație specifică în autorizațiile menționate la alineatul (1) litera (a) și la alineatul (3) primul paragraf litera (a) cantitatea maximă de probe exceptate de la efectuarea controalelor oficiale la posturile de inspecție la frontieră.
            
            
               ---
            
            
               *
                     Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1). 
            
            
               ** Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020, p. 1).
            
            
               *** Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
            
            
               **** Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (JO L 300, 14.11.2009, p. 1).”;
            
            
               3.La articolul 7, litera (a) se înlocuiește cu următorul text:
            
            
               „(a)produse enumerate în partea 1 a anexei I, dacă pentru fiecare categorie cantitatea lor totală nu depășește limita de greutate de 2 kg;”;
            
            
               4.La articolul 11, litera (a) punctul (ii) se înlocuiește cu următorul text:
            
            
               „(ii)îndeplinesc condițiile prevăzute la articolul 5 alineatul (1) sau la articolul 5 alineatul (2) din Regulamentul (UE) nr. 576/2013 și sunt deplasate dintr-un teritoriu sau o țară terță, altele decât cele menționate în partea 1 din anexa II la Regulamentul de punere în aplicare (UE) nr. 577/2013, dacă sunt supuse unor controale documentare și de identitate în conformitate cu articolul 34 din Regulamentul (UE) nr. 576/2013 și, după caz, unor controale standard prin sondaj în conformitate cu articolul 5 alineatul (3) din regulamentul respectiv; sau”;
            
            
               5.Anexele II și III se modifică în conformitate cu anexa la prezentul regulament.
            
            
               Articolul 2
            
            
               Regulamentul delegat (UE) 2019/2074 se modifică după cum urmează:
            
            
               1.La articolul 3, alineatul (1) se înlocuiește cu următorul text:
            
            
               „1.Autoritatea competentă de la punctul de inspecție de la frontiera de sosire în Uniune autorizează intrarea în Uniune a următoarelor transporturi de produse originare din Uniune și care se întorc în Uniune după ce li s-a refuzat intrarea într-o țară terță, cu condiția ca ele să îndeplinească cerințele stabilite la alineatul (2):
            
            
               (a)produse de origine animală menționate în anexa la Regulamentul de punere în aplicare (UE) 2021/632* al Comisiei;
            
         
         
            
               (b)produse compuse menționate în capitolele 15 – 22 din anexa la Regulamentul de punere în aplicare (UE) nr. 2021/632 care sunt supuse controalelor veterinare la posturile de inspecție de la frontiera de sosire în Uniune în conformitate cu articolul 3 din regulamentul de punere în aplicare respectiv.
            
            
               -----
            
            
               * Regulamentul de punere în aplicare (UE) 2021/632 al Comisiei din 13 aprilie 2021 de stabilire a normelor de aplicare a Regulamentului (UE) 2017/625 al Parlamentului European și al Consiliului privind listele cu animalele, produsele de origine animală, materialul germinativ, subprodusele de origine animală și produsele derivate, produsele compuse și fânul și paiele care fac obiectul controalelor oficiale la posturile de control la frontieră și de abrogare a Regulamentului de punere în aplicare (UE) 2019/2007 al Comisiei și a Deciziei 2007/275/CE a Comisiei (JO L 132, 19.4.2021, p. 24).”;
            
            
               2.La articolul 3 alineatul (2), litera (a) se înlocuiește cu următorul text:
            
            
               „(a)certificatul oficial original emis de autoritatea competentă a statului membru* din care sunt originare produsele și din care au fost expediate către o țară terță („statul membru de origine”) sau echivalentul său electronic transmis prin IMSOC sau o copie certificată a sa;
            
            
               -----
            
            
               * În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentului regulament, trimiterile la statele membre includ Regatul Unit în ceea ce privește Irlanda de Nord.”.
            
            
               Articolul 3
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 21.9.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
               
            
         
         
            
                  
                     (1)
                  
                        Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).
               
               
                  
                     (2)
                  
                        Regulamentul delegat (UE) 2019/2122 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește anumite categorii de animale și de mărfuri exceptate de la efectuarea controalelor oficiale la posturile de inspecție la frontieră, controalele specifice privind bagajele personale ale pasagerilor și transporturile mici de bunuri expediate către persoane fizice, care nu sunt destinate introducerii pe piață, și de modificare a Regulamentului (UE) nr. 142/2011 al Comisiei (JO L 321, 12.12.2019, p. 45).
               
               
                  
                     (3)
                  
                        Regulamentul delegat (UE) 2019/2074 al Comisiei din 23 septembrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele privind controalele oficiale specifice efectuate asupra transporturilor de anumite animale și bunuri originare din Uniune și care se întorc în Uniune după ce li s-a refuzat intrarea într-o țară terță (JO L 316, 6.12.2019, p. 6).
               
               
                  
                     (4)
                  
                        JO L 95, 7.4.2017, p. 1.
               
               
                  
                     (5)
                  
                        Regulamentul delegat (UE) 2019/2122 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește anumite categorii de animale și de mărfuri exceptate de la efectuarea controalelor oficiale la posturile de inspecție la frontieră, controalele specifice privind bagajele personale ale pasagerilor și transporturile mici de bunuri expediate către persoane fizice, care nu sunt destinate introducerii pe piață, și de modificare a Regulamentului (UE) nr. 142/2011 al Comisiei (JO L 321, 12.12.2019, p. 45).
               
               
                  
                     (6)
                  
                        Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor (Legea privind sănătatea animală) (JO L 84, 31.3.2016, p. 1).
               
               
                  
                     (7)
                  
                        Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (JO L 300, 14.11.2009, p. 1).
               
               
                  
                     (8)
                  
                        Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (JO L 178, 28.6.2013, p. 1). 
               
               
                  
                     (9)
                  
                        Regulamentul de punere în aplicare (UE) nr. 577/2013 al Comisiei din 28 iunie 2013 privind modelele de documente de identificare pentru circulația necomercială a câinilor, pisicilor și dihorilor domestici, stabilirea de liste de teritorii și țări terțe și cerințele referitoare la format, punere în pagină și limbă ale declarațiilor care atestă respectarea anumitor condiții prevăzute în Regulamentul (UE) nr. 576/2013 al Parlamentului European și al Consiliului (JO L 178, 28.6.2013, p. 109).
               
               
                  
                     (10)
                  
                        Decizia 2007/275/CE a Comisiei din 17 aprilie 2007 privind listele cu produsele compuse care trebuie să fie supuse controalelor la punctele de control la frontieră (JO L 116, 4.5.2007, p. 9).
               
               
                  
                     (11)
                  
                        Regulamentul de punere în aplicare (UE) 2021/632 al Comisiei din 13 aprilie 2021 de stabilire a normelor de aplicare a Regulamentului (UE) 2017/625 al Parlamentului European și al Consiliului privind listele cu animalele, produsele de origine animală, materialul germinativ, subprodusele de origine animală și produsele derivate, produsele compuse și fânul și paiele care fac obiectul controalelor oficiale la posturile de control la frontieră și de abrogare a Regulamentului de punere în aplicare (UE) 2019/2007 al Comisiei și a Deciziei 2007/275/CE a Comisiei (JO L 132, 19.4.2021, p. 24). 
               
               
                  
                     (12)
                  
                        Regulamentul delegat (UE) 2021/630 al Comisiei din 16 februarie 2021 de completare a Regulamentului (UE) 2017/625 al Parlamentului European și al Consiliului în ceea ce privește anumite categorii de bunuri exceptate de la efectuarea controalelor oficiale la posturile de control la frontieră și de modificare a Deciziei 2007/275/CE a Comisiei [C(2021)899] (JO L 132, 19.4.2021, p. 17).
               
               
                  
                     (13)
                  
                        Regulamentul de punere în aplicare (UE) 2019/2007 al Comisiei din 18 noiembrie 2019 de stabilire a normelor de aplicare a Regulamentului (UE) 2017/625 al Parlamentului European și al Consiliului privind listele cu animalele, produsele de origine animală, materialul germinativ, subprodusele de origine animală și produsele derivate și fânul și paiele care fac obiectul controalelor oficiale la posturile de inspecție la frontieră și de modificare a Deciziei 2007/275/CE (JO L 312, 3.12.2019, p. 1).
               
               
                  
                     (14)
                  
                        Regulamentul delegat (UE) 2019/2074 al Comisiei din 23 septembrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele privind controalele oficiale specifice efectuate asupra transporturilor de anumite animale și bunuri originare din Uniune și care se întorc în Uniune după ce li s-a refuzat intrarea într-o țară terță (JO L 316, 6.12.2019, p. 6).
               
            
      
    ---documentbreak--- 
      
         
         
            
               ANEXĂ
            
            
            
               Anexele II și III la Regulamentul delegat (UE) 2019/2122 se modifică după cum urmează:
            
            
               (1)Anexa II se înlocuiește cu următorul text:
            
            
            
               „ANEXA II
            
            
               Afișele menționate la articolul 8 alineatul (1)
            
            
               Afișele sunt disponibile la următoarea adresă:
            
            
               
                  https://ec.europa.eu/food/animals/animals-products-trade-imports/personal-imports_ro
               
            
            
               
                  
            
            
               
                  
            
            
            
               
            
                  
                     
                  
                     
            
            
                  
                  
                     
                     
                     
                     
                     
                     
                     
                     ”;
               
            
            
               (2)Anexa III se modifică după cum urmează: 
            
            
               (a)primul paragraf se înlocuiește cu următorul text:
            
            
               „Din cauza riscului de introducere a unor boli în Uniunea Europeană (UE)*, există proceduri stricte pentru introducerea anumitor produse de origine animală în UE. Aceste proceduri nu se aplică circulației produselor de origine animală între statele membre ale UE sau produselor de origine animală care provin în cantități mici destinate consumului personal din Andorra, Islanda, Liechtenstein, Norvegia, San Marino și Elveția.”;
            
         
         
            
               ------------
            
            
               * În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, trimiterile la Uniunea Europeană din prezent a anexă includ Regatul Unit în ceea ce privește Irlanda de Nord.”;
            
            
            
                (b)al treilea și al patrulea paragraf se înlocuiesc cu următorul text: 
            
            
               „Următoarele produse pot fi introduse în UE atât timp cât respectă condițiile și limitele de greutate indicate la punctele 1 – 5 de mai jos.”;
            
            
               (c)la punctul 3, „Hrană pentru animale de companie necesară din motive medicale”, teza introductivă se înlocuiește cu următorul text:
            
            
               „Puteți aduce sau trimite în UE efecte personale constând în hrană pentru animale de companie necesară numai din motive legate de sănătatea animalului de companie care însoțește pasagerul, numai dacă:”;
            
            
               (d)punctul 7, „Produse exceptate”, se înlocuiește cu următorul text:
            
            
               „Următoarele produse sunt exceptate de la aplicarea normelor prevăzute la punctele 1 – 6 cu condiția să îndeplinească cerințele de la articolul 3 alineatul (1) din Regulamentul delegat (UE) nr. 2021/630 al Comisiei**:
            
            
               –produse de cofetărie (inclusiv dulciuri), ciocolată și alte preparate alimentare care conțin cacao;
            
            
               –paste făinoase, fidea și cușcuș;
            
            
               –pâine, produse de patiserie, biscuiți, vafe și napolitane, pesmeți, pâine prăjită și produse similare prăjite;
            
            
               –măsline umplute cu pește;
            
            
               –extracte, esențe și concentrate de cafea, de ceai sau de maté și preparate bazate pe aceste produse sau pe bază de cafea, de ceai sau de maté;
            
            
               –cicoare prăjită și alți înlocuitori prăjiți de cafea și extractele, esențele și concentratele acestora;
            
            
               –zeamă pentru supe și arome ambalate pentru consumatorul final;
            
            
               –suplimente alimentare ambalate pentru consumatorul final, care conțin produse prelucrate de origine animală (inclusiv glucozamină, condroitină sau chitosan);
            
            
               –lichioruri și licori;
            
            
               -----
            
            
               **Regulamentul delegat (UE) 2021/630 al Comisiei din 16 februarie 2021 de completare a Regulamentului (UE) 2017/625 al Parlamentului European și al Consiliului în ceea ce privește anumite categorii de bunuri exceptate de la efectuarea controalelor oficiale la posturile de control la frontieră și de modificare a Deciziei 2007/275/CE a Comisiei (JO L 132, 19.4.2021, p. 17).”.